钦定古今图书集成/明伦汇编/氏族典/第579卷 > 《凌迪知万姓统谱》 > 耶律图鲁窘
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律图鲁窘

按《辽史耶律图鲁窘传》：图鲁窘，字阿鲁隐，肃祖子治
眘之孙，勇而有谋略。太宗立晋之役，其父敌鲁古殁
于兵，帝即以其职授图鲁窘。从讨石重贵，杜重威拥
众拒滹沱桥，不得进。图鲁窘进曰：“选轻锐骑，先绝其
饷道，则事蔑不济矣。”重威果降，以功获赐甚厚。明年
春，卒军中。